google/wiki40b huggingface dataset:
Dom v Chestnut Hill

Dom v Chestnut Hill, známy tiež ako dom Vanny Venturiovej (Vanna Venturi House) bol postavený vo Philadelfii v roku 1964. Autorom návrhu je americký architekt Robert Venturi, predstaviteľ postmodernizmu. Navrhol ho pre svoju matku a táto stavba sa stala vzorom pre jeho ďalšie realizácie. V roku 1965 za ňu dostal cenu Architectural and The Arts Awards a v roku 1989 cenu AIA Twenty-Five Year.

Popis

Dvojpodlažný objekt je v pôdoryse na prvý pohľad symetrický. Táto symetria je však deformovaná riešením dvoch vertikálnych prvkov. O centrálnu pozíciu sa delí schodisko a krbový komín. Ten sa zarezáva do schodiska, ktoré tak stráca na svojej šírke. Komín sa však zároveň uhýba schodisku, čo vytvára napätie. Samotná dispozícia domu je uzavretá. Centrálny priestor tvorí obývacia miestnosť, z ktorej sa vchádza do ostatných miestností. Už na prvý pohľad je viditeľné netradičné narábanie so stenami, ktoré vytvárajú zložitý priestor. Zložitý je pôdorys aj prevádzky a táto zložitosť je typickým rukopisom autora. Do protikladu k zložitému interiéru stavia Venturi relatívne jednoduchý exteriér. Predná fasáda vytvára náznakový obraz domu vo forme akejsi kulisy, ktorá je u Venturiho obľúbeným prvkom vyjadrujúcim problém zosúladiť vonkajší a vnútorný priestor. Niektorými výrazovými prostriedkami naznačuje zložitosť interiéru aj v exteriéri. Rôznymi mierkami a tvarmi okien a perforácií vo vonkajších stenách a tiež excentrickou polohou komína odzrkadľuje autor komplikovanosť interiéru.

Na tomto diele Venturi uplatnil svoju teóriu navrhovania architektúry, ktorú neskôr opísal aj v knihe Zložitosť a protiklad v architektúre.
Euro Truck Simulator 2

Mapa

Jednou zo zásadných noviniek v ETS 2 je rozšírenie mapy, respektíve cestnej siete. Práve nedostatočný počet ciest bol totiž v minulej časti značne kritizovaný. Rozsiahla cestná sieť v Nemecku a Veľkej Británii vytvorená pre potreby špecializovaných hier (UK Truck a German Truck Simulator) teda bola prevzatá aj do ETS 2. Obohatenia sa však dočkalo celé herné prostredie, napr. dokonale spracovaná GPS navigácia v kabíne ťahača.

Licencované nákladné vozy

Pre autentickejší zážitok sa v ETS 2 objavujú i licencované automobily rôznych značiek, napríklad Renault, Scania alebo MAN. Modely ťahačov sú prepracované do najmenších detailov, rovnako ako ich kabíny. Navyše je k dispozícii celý rad svetiel, klaksónov, výfukov a ďalších doplnkov, takže si hráč môže svoje ťahače vylepšovať technicky aj vizuálne. Za zarobené peniaze si môže kupovať ďalšie vozidlá a budovať vlastnú prepravnú flotilu.

Hrateľnosť a prostredie

Hlavný pilier hrateľnosti spočíva na samotnom riadení ťahačov a prepravovaní nákladu. Ten hráč získava podľa zadanej zákazky. Odmena, ktorú získa za splnenie úlohy, je stanovená na základe typu nákladu, vzdialenosti a ďalších parametrov. Zo ziskov je však potrebné financovať aj výdavky, akými sú pohonné hmoty, opravy vozidla či prípadné pokuty za nedodržanie pravidiel cestnej premávky.
Hráč sa postupne dostáva k zaujímavejším nákladom a vzdialenejším destináciám, vďaka čomu môže prijímať lepšie platené zákazky. Kumulovaním financií môže rozširovať svoju prepravnú flotilu a najímať ďalších šoférov, ktorí expanziu prepravnej spoločnosti výrazne urýchlia.
S rozsiahlosťou hernej mapy súvisí aj vysoký počet miest, teda prepravných destinácií. Celkovo ide o 60 atraktívnych európskych metropol a dôležitých miest, čo je trojnásobok v porovnaní s prvým dielom. Okolie ciest a mestá sú precízne vymodelované. Zvlášť oceňované je realistické stvárnenie známych pamätihodností, ktoré hre pridávajú na atmosfére a dôveryhodnosti.

Módy

Prvá časť ETS bola často rozširovaná pomocou módov, ktoré vylepšovali napr. vzhľad hry alebo jazdné vlastnosti ťahačov. Modding bol tiež obľúbeným spôsobom, akým sa z bezmenných nelicencovaných ťahačov mohli stať reálne vozidlá. Módy sa nevyhli ani ETS 2 a na internete boli v hojnom počte dostupné pomerne krátko po jeho vydaní. Znova išlo napríklad o mód upravujúci logá a názvy ťahačov (ani v ETS 2 nie sú licencované všetky značky) alebo mód na vypnutie obmedzovača rýchlosti.
Tardinghen

Poloha

Obec má rozlohu 8,72 km². Najvyšší bod je položený 96 m n. m. a najnižší bod 1 m n. m.

Obyvateľstvo

Počet obyvateľov obce je 161 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mussey-sur-Marne

Poloha

Obec má rozlohu 9,92 km². Najvyšší bod je položený 368 m n. m. a najnižší bod 192 m n. m.

Obyvateľstvo

Počet obyvateľov obce je 333 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Karol Lohay

Karol Lohay (* 17. jún 1957, Košice) je slovenský bridžista, prvý slovenský celoživotný a bronzový majster v bridži (tieto majstrovské triedy už neexistujú), súkromný podnikateľ.
Bridž hrá od roku 1969. Hrával aj prvú šachovú ligu.
V rebríčku majstrovských bodov slovenských bridžistov bol dlhodobo na 1. mieste, stal sa prvým slovenským národným aj medzinárodným majstrom. Podľa rebríčka prepočtu majstrovských bodov je doteraz na prvom mieste.
V októbri 2007 bol zvolený za člena predsedníctva Slovenského bridžového zväzu.
Gemer (okres Revúca)

Dejiny

Prvá písomná zmienka o sídle pochádza z roku 1198, avšak obec pod hradom, z ktorého za zachovali už len nepatrné zvyšky existovala už v 12. storočí. Niektorí predpokladajú jej vznik už v 11. storočí. V záznamoch neznámeho autora sa spomína pod názvom Gumur ako sídlo rytiera Gumura. Bola kráľovským majetkom. V 14. storočí sa Gemer stal sídlom župy a jej druhým najväčším mestečkom. Postupne sa jej najvýznamnejšími zemepánmi stali rody Széchyovcov, Wesselényiovcov a Csákyovcov. V 15. storočí získala obec obmedzené mestské práva. Vtedy cez rieku Slanú viedli dva mosty, na ktorých sa platilo mýto. Hrad tu stál aj v čase vládnutia Štefana I. Nešlo o veľký hrad, ale skoro strážnu pevnosť obohnanú ochranným valom. V 12. storočí, po plienení Tatárov, na jej mieste vyrástol pevnejší hrad. Bol kráľovským hradom, neskôr ho obsadili husiti. V roku 1459 hrad dobyl kráľ Matej I. Korvín a neskôr viackrát zmenil majiteľa. V tureckých vojnách, v 16. storočí bol definitívne zničený.
Obec Gemer viackrát za sebou získala právo usporadúvať trhy, na ktorých sa ponúkalo najmä ovocie, hrozno, tabak a dobytok. V roku 1853 zničil požiar okrem kostola, fary a kaštieľa takmer celú obec. Tá bola niekoľko storočí sídlom vzdelávania. Už v roku 1616 tu bola latinská škola, v 18. storočí pribudla maďarská vyššia škola a v 19. storočí evanjelické gymnázium, v ktorom študovali aj viacerí klasici slovenskej literatúry a predstavitelia slovenskej inteligencie (Janko Matúška, Pavel Jozef Šafárik, Janko Kráľ, Ján Kalinčiak, Samo Chalupka a ďalší). Obec preslávila i huslistka Czinka Panna, viaceré vzácne archeologické vykopávky a okrem iného aj slávna Povesť o kráľovi Matejovi. Pamiatku na jeho (Matej I. Korvin) pobyt v obci pripomína bronzová socha, ktorej autorom je B. Holló a inštalovali ju v roku 1917 a ktorá je zaujímavá aj tým, že je jediná socha zobrazujúca panovníka s pracovným nástrojom v strednej Európe.
Mancy

Poloha

Obec má rozlohu 3,57 km². Najvyšší bod je položený 236 m n. m. a najnižší bod 98 m n. m.

Obyvateľstvo

Počet obyvateľov obce je 269 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kačica chripľavka

Výskyt a stav na Slovensku

Odhadovaný počet hniezdiacich párov v rokoch 1980 – 1999 bol 50 - 80, zimujúcich jedincov 0 - 30. Veľkosť populácie i územie na ktorom sa vyskytovala boli stabilné, maximálna zmena do 20%. Ekosozologický status v roku 1995 R - vzácny. V roku 1998 LR:cd, LR - menej ohrozený druh. V roku 2001 LR - menej ohrozený. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia V - zraniteľný druh.
Odhadovaný počet hniezdiacich párov v rokoch 2008 – 2012 bol 100 – 200 párov. Krátkodobý trend za posledných 12 rokov (2000 – 2012) aj dlhodobý trend od roku 1980 (1980 – 2012) boli stúpajúce. Veľkosť územia na ktorom hniezdila za posledných 12 rokov ako aj z pohľadu dlhodobého trendu bola stúpajúca. V roku 2014 LC* D1 - menej dotknutý. 
Odhadovaný počet hniezdiacich párov v rokoch 2013 – 2018 bol 100 – 200 párov. Krátkodobý trend za posledných 12 rokov (2008 – 2018) aj dlhodobý trend od roku 1980 (1980 – 2018) boli stúpajúce. Veľkosť územia na ktorom hniezdila za posledných 12 rokov ako aj z pohľadu dlhodobého trendu bola stúpajúce.
Taunus

Vrchy

Najvyšším vrchom Taunusu je Großer Feldberg (Veľký Feldberg) s výškou 878 m. Susedný Kleiner Feldberg (Malý Feldberg) meria 826 m, nasleduje ich Altkönig vysoký 798 m.

Mestá

Okolo Taunusu a vo vnútri najdeme celý rad historických miest. Na hesenskej strane sú napr.: Bad Homburg, Idstein, Eppstein, Bad Camberg, Wiesbaden, Rüdesheim a celý Rheingau; v Porýní-Falcku Diez, Katzenelnbogen, Nassau, Bad Ems, Lahnstein, Sankt Goarshausen so slávnou skalou, kde si podľa básnika Heinricha Heineho česávala svoje zlatoplavé vlasy Lorelei.

Z rímskych čias

Taunusom viedla slávna rímska hradba Limes, ktorá mala za úlohu chrániť rímsku ríšu pred germánskymi kmeňmi severne od nej. Niektoré pozostatky možno obdivovať až do dnes. Niektoré časti boli rekonštruované, napríklad slávny rímsky hrad Saalburg severne od Bad Homburgu alebo strážna veža na území mesta Taunusstein.

Hrady a zámky

V Taunuse nájdeme celý rad hradov a zámkov. Medzi najkrajšie možno zaradiť zámok Braunfels. Zrúcaniny sú napr. v Eppsteine, Falkensteine a Nassau.

Ďalší výskyt mena „Taunus“

Podľa tohto pohoria boli niekoľko desaťročí pomenované nemecké modely automobilky Ford.
Štefan Novoveský

Životopis

Narodil sa v Hnilčíku. Roku 1937 absolvoval učiteľský ústav v Spišskej Novej Vsi. Kvalifikáciu pre meštianske školy nadobudol vykonaním skúšok roku 1942 v Bratislave.
V rokoch 1948– 1951 študoval popri zamestnaní učiteľstvo matematiky a fyziky na Pedagogickej fakulte Slovenskej univerzity v Bratislave (dnes Univerzita Komenského), v rokoch 1952– 1956 učiteľstvo matematiky a fyziky pre stredné všeobecnovzdelávacie a odborné školy na Prírodovedeckej fakulte Univerzity Komenského v Bratislave. Roku 1966 sa na Karlovej univerzite v Prahe habilitoval v odbore teória vyučovania matematiky. Titul PhDr. získal roku 1977, vedeckú hodnosť kandidáta pedagogických vied r. 1978. Absolvoval sedem krátkodobých študijných a prednáškových pobytov prevažne v stredoeurópskych krajinách. Pôsobil na všetkých stupňoch školskej sústavy. Na ľudových a meštianskych školách vyučoval v rokoch 1937– 1950: v Prešove ( 1937– 1938), Beluši ( 1938), Spišskom Podhradí ( 1938/39), Varíne ( 1939/40), Maríkej-Kátline ( 1940/41), Brvništi ( 1941– 1946), Šuranoch ( 1946– 1950). V rokoch 1950– 1952 bol stredoškolským profesorom na II. gymnáziu v Nitre, v rokoch 1952– 1959 profesorom a zástupcom riaditeľa na pedagogickej škole v Nitre. Od roku 1959 pôsobil na pedagogickom inštitúte, neskôr pedagogickej fakulte v Nitre ako odborný asistent, zástupca docenta a od roku 1966 ako docent. V rokoch 1959– 1960 bol vedúcim katedry prírodných vied, 1960– 1963 vedúcim katedry matematiky, fyziky a zemepisu, 1963– 1977 vedúcim katedry matematiky. V rokoch 1964– 1972 bol prodekanom fakulty.
Bol popredným slovenským odborníkom v teórii vyučovania matematiky na základných školách. Zaoberal sa problematikou obsahu vyučovania matematiky, modernizácie a efektivizácie metód vyučovania a objektivizácie hodnotenia. Osobitne sa venoval otázkam výchovného pôsobenia vo vyučovaní matematiky. Bol autorom a spoluautorom 4 knižných publikácií, 8 vysokoškolských učebných textov z matematiky a teórie vyučovania matematiky a rysovania, uverejnil 10 rozsiahlych štúdií a článkov. bol zodpovedným riešiteľom niekoľkých vedeckovýskumných úloh a školiteľom vedeckých ašpirantov. Bol členom Jednoty československých matematikov a fyzikov, od r. 1969 Jednoty slovenských matematikov a fyzikov a jej dlhoročným popredným funkcionárom (osem rokov predseda odbočky v Nitre, päť rokov člen SÚV, veľmi aktívne pracoval v Socialistickej akadémii a krajskom výbore Matematickej olympiády).
Zomrel v Nitre 24. marca 1984.
National Transportation Exchange

National Transportation Exchange alebo NTE (doslova Národná dopravná burza) je elektronické trhovisko pre dopravu, založené v roku 1993 v USA.
Villeneuve-Loubet

Poloha

Obec má rozlohu 19,6 km². Najvyšší bod je položený 213 m n. m. a najnižší bod 0 m n. m.

Obyvateľstvo

Počet obyvateľov obce je 15 091 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Praděd

História vysielača

Na vrchole stála kamenná rozhľadňa, vysoká 32,5 m, postavená v rokoch 1903 až 1912 Moravskoslezským sudetským horským a turistickým spolkem. Veža bola postavená v romantickom duchu starého gotického hradu. Po druhej svetovej vojne chátrala a 2. mája 1959 sa zrútila. Napodobenina tejto rozhľadne (nemecky Altvaterturm) stojí od roku 2004 na hore Wetzstein u Lehestenu v Durínskom lese v Nemecku.
S rozmachom televízneho vysielania vyrástla v 60. rokoch 20. storočia na vrchole drevená konštrukcia s vysielačom. V roku 1968 začala výstavba súčasného s rozhľadňou, čomu predchádzalo vybudovanie asfaltovej cesty z Ovčárny. Stavba bola dokončená v roku 1983 otvorením reštaurácie a vyhliadky vo výške 80 m. Za priaznivých podmienok z nej vidieť Lysú horu, Snežku a Radhošť, vzácne pri dobrej viditeľnosti i Vysoké Tatry a Malú Fatru na Slovensku a Nízke Alpy v Rakúsku.
Saint-Michel-de-Feins

Poloha

Obec má rozlohu 6,75 km². Najvyšší bod je položený 86 m n. m. a najnižší bod 50 m n. m.

Obyvateľstvo

Počet obyvateľov obce je 177 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Somme-Bionne

Poloha

Obec má rozlohu 9,21 km². Najvyšší bod je položený 196 m n. m. a najnižší bod 143 m n. m.

Obyvateľstvo

Počet obyvateľov obce je 74 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Gabriel-Brécy

Poloha

Obec má rozlohu 7,44 km². Najvyšší bod je položený 63 m n. m. a najnižší bod 10 m n. m.

Obyvateľstvo

Počet obyvateľov obce je 304 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gigny (Yonne)

Poloha

Obec má rozlohu 10,77 km². Najvyšší bod je položený 305 m n. m. a najnižší bod 207 m n. m.

Obyvateľstvo

Počet obyvateľov obce je 98 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prix de la mise en scène

Prix de la mise en scène (doslova: "Cena za réžiu") je cena udeľovaná na Medzinárodnom filmovom festivale v Cannes. Prvýkrát bola udelená na I. ročníku festivalu v roku 1946. Párkrát nebola udelená.
Bützow

Názov

Názov je slovanského pôvodu, prvé pomenovanie z roku 1171 znelo Butissowe alebo Butessowe, čo je odvodené od polabského mená Bytiš alebo Budiš.

Dejiny

Bützow bol založený v roku 1171. V roku 1236 získal mestské práva. Roku 1556 bol postavený nový zámok, kde v rokoch 1760 – 1789 sídlila pobočka Universität Rostock. V roku 1850 bola postavená železnica do Rostocku, Schwerinu a Güstrowa. V rokoch 1815 – 1918 patrilo k vojvodstvu Mecklenburg-Schwerin.
6. mája 2015 mesto zasiahlo tornádo, ktoré zničilo rad budov, vrátane miestnej nemocnice.

Prírodné pomery

Mesto leží medzi riekou Varnava a jazerom Bützower See pri ústí rieky Nebel. Nachádza sa 30 km južne od Rostocku, 15 km západne od mesta Güstrow a 35 km východne od Wismaru.

Hospodárstvo a doprava

Je tu nemocnica a najväčšia väznica Meklenburska-Predného Pomoranska.
Blízko mesta prechádza diaľnica A19 a A20. Nachádza sa tu železničná stanica, prechádzajú tu dve železničné trate (Hamburg - Schwerin - Bad Kleinen - Bützow - Rostock) a (Bützow - Güstrow - Neubrandenburg - Pasewalk - Štetín).

Školstvo, kultúra a šport

V meste je 12 jaslí a materských škôl, dve základné školy, gymnázium a ďalšie stredné školy. Funguje tu mestská knižnica a galéria Alte Molkerei. Na šport slúžia športové haly, ihriská, tenisové kurty a Kanuclub na jazere.
Teplická vrchovina

Polohopis

Územie zaberá západnú a južnú časť podcelku Trenčianska vrchovina, v západnej časti Strážovských vrchov. Na severovýchode ju obklopuje Butkovská brázda, východným smerom susedí časť Strážov (Zliechovská hornatina), Porubská brázda a Holázne, v juhovýchodnej časti Basky a Slatinská brázda (Zliechovská hornatina). Južný okraj prechádza do Bánovskej pahorkatiny (časť Podunajskej pahorkatiny), v strednej časti pokračuje Trenčianska vrchovina Ostrým. Juhozápadným smerom susedí Trenčianska kotlina a západný a severozápadný okraj lemuje Ilavská kotlina, obe patriace do Považského podolia.  
Západným okrajom tečie údolím rieka Váh, ktorej odvádza vodu z tohto územia väčšina potokov. Výnimku tvorí južná časť, zvažujúca sa do Bánovskej pahorkatiny, ktorá leží v povodí Bebravy, patriacej do povodia Nitry. Údolím Tepličky vedie z Trenčianskej Teplej cez Trenčianske Teplice do Motešíc cesta II/516.

Ochrana územia

Teplická vrchovina leží mimo územia Chránenej krajinnej oblasti Strážovské vrchy, no na jej území sa nachádza osobitne chránená prírodná pamiatka Jaskyňa pod Jeleňom a Potok Machnáč.

Turizmus

Táto časť Strážovských vrchov patrí medzi obľúbené a vyhľadávané oblasti najmä z dôvodu blízkosti k väčším mestám. Je pomerne ľahko dostupná a sieť turistických chodníkov zjednodušuje prístup cenných a atraktívnych lokalít z neďalekých sídiel. Mimo Trenčianskeho hradu, týčiaceho sa nad Trenčínom, je vyhľadávaným mesto Trenčianske Teplice a jeho okolie.
Čipčie

Turizmus

Na vrchol sa organizuje každoročne výstup, ktorý organizuje Klub slovenských turistov z Turia. Koná sa vždy prvú januárovú sobotu a v roku 2016 sa uskutočnil už 40. ročník.

Prístup

Na vrchol vedie modro značená trasa z Turia a najľahší prístup je práve z tejto obce.
Vila Kacura

Vila Kacura (jap. ヴィラ桂) je cisárská vila, ležiaca na okraji japonského mesta Kjóto.

História

Cisárskú vilu nechal vybudovať v roku 1620 cisársky princ Hačidžo no Mija, ktorú neskôr rozšíril jeho syn Tošitada.

Cisárska záhrada

Prekrásna japonská záhrada ktorá bola určená prechádzkam cisárovej rodine. Niektoré záhradné prvky sú použité aj z čínskych záhrad. Záhrada sa preslávila svojimi chodníčkami, z ktorých je zaujímavý výhľad do ostatných zákutí záhrady. Z čajového altánku Šókintei je údajne najkrajší výhľad do záhrady. V cisárskej záhrade je viacero čajových altánkov, najznámejšie sú: Šókintei, Šókatei a Šóiken.
Neznalosť zákona neospravedlňuje

Neznalosť zákona neospravedlňuje (synonymá: neznalosť práva neospravedlňuje, neznalosť zákona škodí (a nikoho neospravedlňuje), po latinsky ignorantia juris non excusat; ignorantia juris (semper) nocet (, neminem excusat); ignorantia juris excusat neminem; ignorantia juris quod quisque tenetur scire, neminem excusat; ignorantia juris quod quisque scire tenetur non excusat, pričom vo všetkých výrazoch možno slovo "juris" nahradiť slovom "legis") je zásada (pôvodne z rímskeho práva), ktorá znamená, že neznalosť zákona nikoho neospravedlňuje a nevyviňuje z právnej zodpovednosti za jeho porušenie.
Existuje preto právna fikcia, že každý je oboznámený s platnými a účinnými zákonmi a je si vedomý svojich práv a povinností.
Étrépilly (Aisne)

Poloha

Obec má rozlohu 5,13 km². Najvyšší bod je položený 222 m n. m. a najnižší bod 131 m n. m.

Obyvateľstvo

Počet obyvateľov obce je 81 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Martinvast

Poloha

Obec má rozlohu 10,31 km². Najvyšší bod je položený 155 m n. m. a najnižší bod 17 m n. m.

Obyvateľstvo

Počet obyvateľov obce je 1 214 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Johnny G.

SPINNING®

Johnny G vymyslel spinning v roku 1987. V tom čase trénoval na náročné preteky, ktoré vedú cez celé Spojené štáty - "The Race Across America" (trasa pretekov má 3 100 míľ a vedie z Los Angeles do New York City). Počas jedného nočného tréningu sa skoro zabil na ceste a tak sa rozhodol, že svoje nočné tréningy na bicykli prenesie do interiéru svojho domu. To bol moment, kedy začal uvažovať o konštruovaní tréningového programu, ktorý môžu využívať ľudia všetkých vekových kategórií. Potreboval vytvoriť špeciálny bicykel, pretože stacionárne bicykle, ktoré boli v tom čase na trhu, nezodpovedali jeho požiadavkám. Program nazval Spinning.

KRANKING®

Johnny G. je tiež autorom atletického tréningového programu Kranking. Tento program slúži na trénovanie hornej časti tela. Krankcycle je stacionárny ručný bicykel. Pozostáva zo sedadla, predného kolesa a ručných pedálov.

Osobný život

V súčasnosti žije v Santa Barbare, Kalifornia, USA. Je ženatý a má 3 deti: syna Jasona a dve dcéry Jackie a Jordan.
Kazačok

Kazačok je ruský, resp. kozácky ľudový tanec. Väčšinou je rozlišovaná jeho ukrajinská, ruská, kubáňska a terekská verzia. Blízky (melódiou) slovenskému tancu odzemok, alebo ukrajinskému tancu hopak. Na rozdiel od hapaku však obsahuje menej akrobatických momentov, má lyrickejší a nebojový charakter. Tancuje sa v dvojštvrťovom takte a rýchlom tempe.
Haakon VII.

Rodina

Narodil sa ako druhý syn dánskeho kráľa Frederika VIII. a Lujzy Švédskej. Bol pokrstený ako Christian Frederik Carl Georg Valdemar Axel. Venoval sa námorníctvu (jeho hodnosti boli plavčík, poručík a fregatný kapitán).
22. júla 1896 sa oženil so svojou sesternicou, princeznou Maud z Walesu, dcérou budúceho anglického kráľa Eduarda VII. a Alexandry Dánskej. 2. júla 1903 sa im narodilo ich jediné dieťa, syn Alexander Edward Christian Frederik, ktorý bol ako dvojročný prekrstený na Olafa.

Nórsky kráľ

V roku1905, kedy Nórsko vyhlásilo samostatnosť na Švédsku, sa stal vážnym kandidátom na nórsky trón. Nechcel však na trón nastúpiť ako nechcený kráľ, a tak požiadal nórsky ľud o prejav dôvery referendom. Nóri osemdesiatimi percentami rozhodli o ďalšom osude jeho i svojej vlasti: Kristián sa stal prvým kráľom nezávislého Nórska od roku 1380 ako Haakon VII.
Korunovácia nového kráľa sa uskutočnila 22. júna 1906 v katedrále Nidaros v Trondheime. V snahe priblížiť sa svojim poddaným zmenil si Kristián meno na Haakona a svojho syna Alexandra premenoval na Olafa. Haakon sa rýchlo naučil po nórsky, ale hovoril so silným prízvukom. Mimo svojich panovníckych povinností bol vášnivý športovec. To dokázal, keď vyhral preteky v skokoch na lyžiach. Počas prvej svetovej vojny vyhlásilo Nórsko neutralitu a to urobilo aj pred druhou svetovou vojnou, bolo však napadnuté nemeckou armádou. Kráľ odmietol kapitulovať a ďalej vládol z exilu v Londýne. 7. júna 1945 sa vrátil späť do Nórska, kde mu ľud pripravil triumfálne privítanie.
Haakon VII. zomrel 21. septembra 1957 v Osle na komplikácie po fraktúre krčka stehennej kosti.
Géfosse-Fontenay

Poloha

Obec má rozlohu 11,11 km². Najvyšší bod je položený 32 m n. m. a najnižší bod 0 m n. m.

Obyvateľstvo

Počet obyvateľov obce je 133 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Voisenon

Poloha

Obec má rozlohu 3,36 km². Najvyšší bod je položený 96 m n. m. a najnižší bod 69 m n. m.

Obyvateľstvo

Počet obyvateľov obce je 1 027 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Messei

Poloha

Obec má rozlohu 13,21 km². Najvyšší bod je položený 254 m n. m. a najnižší bod 195 m n. m.

Obyvateľstvo

Počet obyvateľov obce je 1 956 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Starí Maďari

Meno

Meno Uhor pochádza zo slovanskej skomoleniny og(ъ)r- (bulharo-turkické Ogɘr/Ugɘr) z názvu bulharsko-avarského kmeňového zväzu Onogurov, čo znamená „desať šípov“, prenesene desať spojených kmeňov. Počiatočné H- na začiatku slova v niektorých jazykoch (lat. Hungarus, angl. Hungary, nem. (H)ungarn) vzniklo z uvedenej zámeny s Hunmi.